O **CASA/IPTN CN-235** é un avión de transporte de alcance medio bimotor desenvolvido conxuntamente por Construcciones Aeronáuticas SA (CASA) de España e IPTN de Indonesia como un avión de pasaxeiros rexional e transporte militar. Entre os seus principais roles militares están a patrulla marítima, a vixilancia e o transporte aéreo. O seu maior usuario é Turquía, que ten 59 unidades.

Deseño e desenvolvemento
------------------------

O proxecto foi unha empresa conxunta entre Construcciones Aeronáuticas SA (CASA) e Indonesian Aerospace (PT. Dirgantara Indonesia), anteriormente coñecida como IPTN, que formou Airtech International para xestionar o programa. A asociación aplicouse só ás Series 10 e Series 100/110, sendo as versións posteriores desenvolvidas independentemente. Hai ao redor de 230 CN-235 de todas as versións en servizo que levan acumulados máis de 500 000 horas de voo.

O deseño comezou en xaneiro de 1980 e o primeiro voo foi o 11 de novembro de 1983. As certificacións española e indonesia chegaron o 20 de xuño de 1986; o primeiro voo dun exemplar de produción realizouse o 19 de agosto de 1986 e a aprobación de tipo da FAA foi concedida o 3 de decembro. O avión entrou en servizo o día 1 de marzo de 1988.

En 1994 o Corpo Aéreo de Irlanda recibiu dous CN-235 de vixilancia marítima usando un aparello prestado de CASA dende 1992 mentres se fabricaban os seus propios aparellos.

En 1995 CASA iniciou o desenvolvemento dun CN-235 alongado coñecido como o C-295. En decembro de 2002 a Armada de Colombia pediu dous CN-235 para patrulla e misións contra o tráfico de drogas.

En abril de 2005 Venezuela ordenou dous CN-235 de vixilancia marítima e 10 de transporte, pero a operación suspendeuse porque o goberno dos Estados Unidos negouse a permitir a transferencia do que eles consideraban tecnoloxía estadounidense na aviónica.

En xaneiro de 2006 Tailandia pediu a Indonesian Aerospace dez avións, seis para o Ministerio de Defensa e catro para o Ministero de Agricultura.

En agosto de 2006 tres avións CASA CN-235-10 voaban en aeroliñas en África, dous con Safair e un con Tiko Air. A aeroliña filipina Asian Spirit operou un único CN-235-220.

En decembro de 2007 España mercou dous CN-235 de patrulla marítima para a Garda Civil que serían entregados en 2008 e 2009.

O Ministerio de Defensa de Indonesia mercou un CN-235 MPA a Indonesian Aerospace que foi entregado en xuño de 2008.

A principios de xullo de 2008 a Armada de México anunciou que mercaría seis CASA CN-235 a España. En abril de 2010, Hervé Morin, o Ministro de Defensa francés, anunciou a compra de oito CN-235-300 tamén a España.

A Forza Aérea de Corea do Sur mercou 20 aeronaves CN-235, 12 fabricadas por CASA e 8 por Indonesian Aeroespace, usadas como transporte e como transporte VIP. En 2011 Indonesian Aerospace estaba traballando en catro CN-235-110 MPA para a Garda Costeira de Corea do Sur, valorados en 96 millóns de dólares.

A Forza Aérea do Senegal mercou dous CN-235 en 2010 e en agosto de 2012 por 13 millóns de dólares. O país planea mercar dous aparellos máis para tranporte VIP e carga e tam´n está interesado na versión de patrulla marítima.

Notas
-----

1. ↑  "Orders, Deliveries, In Operation Military aircraft by Country" (PDF). *Airbus*. Archived from the original on 20 de novembro de 2015. Consultado o 2018-11-26.
2. ↑  "CASA CN 235 | Fleet | Air Corps | Defence Forces". *www.military.ie* (en inglés). Consultado o 2018-11-26.
3. ↑  "Colombia adquiere dos aviones EADS CASA CN-235 para vigilancia marítima y lucha contra el narcotráfico". *airbusgroup* (en inglés). Arquivado dende o orixinal o 27 de novembro de 2018. Consultado o 2018-11-26.
4. ↑  "Venezuela Buys Military Equipment" (en inglés). Consultado o 2018-11-26.
5. ↑  "Seis CN-235-300 Persuader para la Armada de México | Blog Militar el Gran Capitán". 2008-12-05. Archived from the original on 05 de decembro de 2008. Consultado o 2018-11-26.
6. ↑  "Francia compra a EADS ocho aviones CN-135-300 por 250 millones de euros". *Libertad Digital* (en castelán). 2010-04-04. Consultado o 2018-11-26.
7. ↑  "RI seeks to exchange planes with South Korea | The Jakarta Post". 2011-08-27. Archived from the original on 27 de agosto de 2011. Consultado o 2018-11-27.
8. ↑  Martin, Guy. "Senegal seeking more CN235s | defenceWeb". *www.defenceweb.co.za* (en inglés). Consultado o 2018-11-27.

| * v
* c
* e
Aeronaves de Airbus |
| --- |
| Ala fixa | 

|  |  |
| --- | --- |
| Civís | 
* A220
* A300
* A300 Beluga
* A310
* A320
	+ A318
	+ A319
	+ A321
* A320neo
* A330
* A340
* A350
* A380
* E-Fan
	+ experimental
* A330neo
	+ en desenvolvemento
* NSR
	+ proposto

 |
| Militares | 
* A310 MRTT
* CC-150 Polaris
* A330 MRTT
* A400M
* C212
* CN235
* C295
* HC-144
* Mako/HEAT
	+ retirado
* KC-45
	+ proposto
* Eurofighter Typhoon

 |

 |
| Helicópteros | 

|  |  |
| --- | --- |
| Civís | 
* BK 117
* EC120 (H120)
* EC130 (H130)
* EC135 (H135)
* EC145 (H145)
* EC155 (H155)
* H160
* EC175 (H175)
* EC225 (H225)
* AS332 (H215)
* AS350 (H125)
* AS355
* SA/AS365
* X3
	+ experimental
* X6

 |
| Militares | 
* AS532
* AS550 (H125M)/AS555
* AS565
* EC635 (H135M)
* EC645 (H145M)
* EC665
* EC725 (H225M)
* HH/MH-65
* NH90
* UH-72

 |

 |